Source: https://www.slov-lex.sk/pravne-predpisy/SK/ZZ/1996/18/20020901.html
Timestamp: 2019-06-19 06:19:34+00:00
Document Index: 13293107

Matched Legal Cases: ['§ 20', '§ 5', '§ 6', '§ 3', '§ 20', '§ 6', '§ 7', '§ 8', '§ 9', '§ 10', '§ 6', '§ 5', '§ 17', '§ 7', '§ 2', '§ 248', '§ 9', '§ 10', '§ 11']

18/1996 Z.z. - Zákon Národnej rady Slovenskej repu... - SLOV-LEX
18/1996 Z.z./
Časová verzia predpisu účinná od 01.09.2002 do 30.09.2002
Tento zákon upravuje pravidlá dohodovania, uplatňovania, regulácie a kontroly cien výrobkov, výkonov, prác, služieb, nájmu a nehnuteľností (ďalej len „tovar“) a pôsobnosť orgánov štátnej správy v oblasti cien tovaru pre tuzemský trh vrátane cien tovaru z dovozu a cien tovaru určeného na vývoz.
Zákon sa nevzťahuje na cenné papiere, lotérie a iné podobné hry, na odmeny, úhrady a platby, náhrady pri vyvlastnení, náhrady škôd a nákladov, na poplatky, pokuty, penále, úroky, poistné a medzinárodné tarify v doprave a v oblasti pôšt a telekomunikácií podľa osobitných predpisov.1)
Cena je peňažná suma dohodnutá pri nákupe a predaji tovaru alebo vytvorená na ocenenie tovaru na iné účely.2) Za cenu podľa tohto zákona sa považuje aj tarifa.3)
primeraným ziskom rozumie zisk vychádzajúci z vývoja obvyklého podielu zisku tuzemského tovaru na ekonomicky oprávnených nákladoch s prihliadnutím na kvalitu tovaru, obvyklé riziko výroby alebo obehu a vývoj dopytu na trhu. V odôvodnených prípadoch môže Ministerstvo financií Slovenskej republiky (ďalej len „ministerstvo“) ustanoviť všeobecne záväzným právnym predpisom najvyšší rozsah primeraného zisku.
Súčasťou ceny tovaru vymedzeného dohodnutými podmienkami môžu byť úplne alebo sčasti náklady na obstaranie, spracovanie, obeh tovaru a zisk. Súčasťou ceny je aj daň z pridanej hodnoty, príslušná spotrebná daň a pri dovážanom tovare aj clo a iné platby vyberané v rámci uplatňovania nesadzobných opatrení ustanovené osobitnými predpismi.6) Predávajúci na požiadanie cenových orgánov spracúva a predkladá kalkuláciu nákladov a zisku v rozsahu, ktorý ustanoví Ministerstvo financií Slovenskej republiky všeobecne záväzným právnym predpisom.
OPATRENIA NA ZAMEDZENIE NEŽIADUCEHO CENOVÉHO VÝVOJA REGULÁCIA CIEN
Regulácia cien je určenie ceny alebo usmerňovanie dohodovania cien cenovými orgánmi, ktorými sú ministerstvo, v rozsahu podľa § 20 okresné úrady a v prípadoch podľa odseku 3 písm. d) iný orgán štátnej správy, ak tak ustanovuje osobitný predpis6a) (ďalej len „iný orgán štátnej správy“).
Rozhodnutia cenových orgánov o regulácii cien sú záväzné pre fyzické osoby a právnické osoby v nich určené.
Cenové orgány regulujú ceny tovaru, ak
vznikne mimoriadna trhová situácia,
si to vyžaduje verejný záujem, ochrana spotrebiteľa a trhu,
existujú technologické, organizačné a ekonomické väzby medzi predávajúcim a kupujúcim (ďalej len „prirodzený monopol“).
Spôsoby regulácie cien sú:
úradné určenie cien,
vecné usmerňovanie cien,
časové usmerňovanie cien,
Spôsoby regulácie cien podľa odseku 1 možno účelne spájať.
Reguláciou cien tovaru pri prirodzených monopoloch, najmä vo výrobe, v prenose a rozvode elektriny, tepla, plynu, v telekomunikačných službách, vo vodnom hospodárstve a v ostatných regulovaných činnostiach podľa osobitných predpisov8), je
určenie cien, taríf a tarifných podmienok,
určenie záväzných podmienok výroby, dodávok a nákupu,
určenie ekonomicky oprávnených nákladov a primeraného zisku vrátane rozsahu investícií, ktoré možno do cien a taríf započítať.
Úradné určenie cien je určenie ceny vymedzeného druhu tovaru cenovými orgánmi ako maximálnej, pevnej alebo minimálnej.
Ministerstvo môže pri tom istom tovare určiť súbežne maximálnu aj minimálnu cenu.
Na účely organizovania trhu s vybranými poľnohospodárskymi výrobkami podľa osobitného predpisu9) určuje ministerstvo podľa odsekov 1 až 5 ceny vybraných poľnohospodárskych výrobkov.
Vecným usmerňovaním cien sa rozumie určenie podmienok ministerstvom alebo iným orgánom štátnej správy pre dohodovanie cien. Týmito podmienkami sú:
maximálny rozsah možného zvýšenia alebo minimálny rozsah možného zníženia cien tovaru vo vymedzenom období, alebo
maximálny podiel, v ktorom možno do ceny premietnuť zvýšenie cien určených vstupov vo vymedzenom období, alebo
Určený spôsob regulácie platí pre určený druh tovaru a je záväzný pre predávajúcich i kupujúcich.
Ak je cena dohodnutá písomne pred účinnosťou rozhodnutia o vecnom usmerňovaní cien a je v rozpore s týmto rozhodnutím, zmluvné strany sú povinné dohodnúť ceny zodpovedajúce určenému spôsobu vecného usmerňovania cien najneskôr do troch mesiacov od účinnosti rozhodnutia o vecnom usmerňovaní cien.
Časové usmerňovanie cien
Časovým usmerňovaním cien sa rozumie ministerstvom alebo iným orgánom štátnej správy určený
minimálny časový predstih na ohlásenie zamýšľaného zvýšenia ceny určeného tovaru,
minimálny čas, po ktorého uplynutí možno zamýšľané zvýšenie ceny vymedzeného tovaru uskutočniť,
časovo obmedzený zákaz opätovného zvýšenia ceny platný pre dohodovanie výšky cien určeného tovaru.
Regulácia cien podľa odseku 1 sa uplatní na trhu konkrétneho druhu tovaru, ak ministerstvo alebo iný orgán štátnej správy určí pre tento tovar rozsah zvýšenia ceny, pri ktorého prekročení platí ohlasovacia povinnosť.
Predávajúci určeného tovaru, ktorého cena podlieha regulácii podľa odsekov 1 a 2, je povinný ohlásiť ministerstvu alebo inému orgánu štátnej správy zvýšenie ceny tovaru presahujúce rozsah zvýšenia ceny určený rozhodnutím podľa odseku 2 v lehote najmenej jeden mesiac pred zamýšľaným termínom zvýšenia; rovnako je povinný ohlásiť ministerstvu alebo inému orgánu štátnej správy aj také opakované zvýšenie ceny, v dôsledku ktorého by došlo k úhrnnému rastu ceny presahujúcemu rozsah zvýšenia ceny určený rozhodnutím podľa odseku 2.
Ministerstvo alebo iný orgán štátnej správy môže oddialiť termín platnosti ohlasovaného zvýšenia ceny podľa odseku 3, a to najviac o štyri mesiace. Zmenu termínu ohlasovaného zvýšenia ceny je ministerstvo alebo iný orgán štátnej správy povinné oznámiť predávajúcemu najneskôr týždeň pred zamýšľaným termínom zvýšenia ceny. Ak ministerstvo alebo iný orgán štátnej správy túto povinnosť nesplní, predávajúci môže dohodnúť cenu v ohlásenom termíne a v ohlásenej výške.
Pri dohodovaní cien tovaru, na ktoré sa vzťahuje regulácia podľa odsekov 1 a 2, je predávajúci povinný oznámiť kupujúcemu zamýšľané zvýšenie ceny presahujúce rozsah určený rozhodnutím ministerstva alebo iného orgánu štátnej správy podľa odseku 2, a to najmenej dva mesiace pred zamýšľaným termínom zvýšenia ceny.
Ďalšie zvýšenie ceny po jej zvýšení podľa odsekov 4 a 5 je prípustné po uplynutí šiestich mesiacov odo dňa zvýšenia ceny, ak ministerstvo alebo iný orgán štátnej správy neurčí kratšiu lehotu.
Cenové moratórium je časove obmedzený zákaz zvyšovania cien oproti cenám pred účinnosťou cenového moratória.
Cenové moratórium vyhlasuje vláda Slovenskej republiky nariadením, a to najdlhšie na šesť mesiacov.
Rozsah regulácie cien podľa § 5 až 9 ustanovuje ministerstvo alebo iný orgán štátnej správy rozhodnutím o regulácii cien. Ministerstvo rozhodnutie o regulácii cien uverejňuje vo svojom publikačnom orgáne a vyhlasuje v Zbierke zákonov Slovenskej republiky9a) uverejnením oznámenia ministerstva o jeho vydaní. Iný orgán štátnej správy rozhodnutie o regulácii cien uverejňuje v Zbierke zákonov Slovenskej republiky.9a)
Okresné úrady vykonávajú reguláciu cien podľa § 6 v rozsahu vymedzenom v rozhodnutí o regulácii cien podľa odseku 1. Rozhodnutia okresných úradov sa uverejňujú v publikačnom orgáne ministerstva.
Predávajúci a kupujúci nesmú dohodnúť neprimeranú cenu pri predaji alebo nákupe tovaru pri
dočasnej nerovnováhe konkrétneho druhu tovaru na trhu,
vývoze a spätnom dovoze toho istého tovaru, na ktorý sa poskytujú dotácie zo štátneho rozpočtu alebo prostriedky štátnych fondov,
náhradnom dovoze tovaru v čase nerovnováhy na trhu,
predaji a nákupe nedostatkového druhu tovaru prostredníctvom viacerých sprostredkovateľských subjektov,
zneužívaní dominantného postavenia na trhu.10)
Predávajúci je povinný viesť a uchovávať evidenciu o cenách tovaru vrátane kalkulácií nákladov a zisku podľa § 3 ods. 3 tri roky po skončení predaja tovaru.
Cenovú kontrolu podľa tohto zákona je oprávnené vykonávať ministerstvo, v rozsahu podľa § 20 okresné úrady, správy finančnej kontroly,12) Slovenská obchodná inšpekcia a pri prirodzených monopoloch iný orgán štátnej správy (ďalej len „cenové kontrolné orgány“).
Pracovníci cenových kontrolných orgánov sú pri výkone kontrolnej činnosti u kontrolovaného subjektu oprávnení
vstupovať do jeho priestorov,
nazerať do jeho dokladov,
požadovať informácie nevyhnutné na výkon cenovej kontroly,
požadovať vytvorenie ďalších podmienok nevyhnutných na výkon cenovej kontroly.13)
predá tovar za vyššiu ako maximálnu cenu alebo inú ako pevnú cenu, alebo za nižšiu ako minimálnu cenu podľa § 6,
nedodrží ministerstvom alebo iným orgánom štátnej správy určené maximálne možné zvýšenie cien alebo minimálne možné zníženie cien tovaru, maximálny podiel premietnutia zmien cien určených vstupov alebo záväzný postup pri tvorbe ceny tovaru a určených podmienok pri jej kalkulácii podľa § 7, ak nejde o predaj v lehote uvedenej v § 8,
predá tovar za cenu zvýšenú v rozpore s podmienkami a lehotami ustanovenými ministerstvom alebo iným orgánom štátnej správy podľa § 9,
zvýši ceny počas vyhláseného cenového moratória (§ 10),
Kupujúci poruší cenovú disciplínu, ak kúpi tovar za nižšiu ako minimálnu cenu alebo za inú ako pevnú cenu podľa § 6 ods. 6.
Porušením cenovej disciplíny podľa odseku 2 je aj kúpa tovaru za cenu, ktorá nezodpovedá regulácii cien podľa § 5 až 9, ak sa na nákup tovaru použijú prostriedky štátneho rozpočtu alebo štátnych fondov.14)
nesplnenie opatrení na nápravu nedostatkov zistených cenovým kontrolným orgánom v určenej lehote,
iné porušenie cenových predpisov.
Ak cenové kontrolné orgány zistia u kontrolovaného subjektu porušenie cenovej disciplíny podľa § 17, uložia mu pokutu
vo výške rozdielu medzi dohodnutou cenou a cenou, ktorá mala byť dohodnutá v súlade s cenovými predpismi, alebo
do výšky 1 000 000 Sk, ak sa rozdiel podľa písmena a) nedá vyčísliť alebo ak ide o iné porušenie cenovej disciplíny, ako je uvedené v písmene a).
Ak cenový kontrolný orgán opakovane zistí porušenie cenovej disciplíny v priebehu 12 mesiacov, môže kontrolovanému subjektu uložiť pokutu až do výšky 2 000 000 Sk a podať podnet na zrušenie živnostenského oprávnenia podľa osobitného predpisu.15)
Pokutu možno uložiť do jedného roka odo dňa zistenia porušenia cenovej disciplíny cenovými kontrolnými orgánmi, najneskôr však do troch rokov odo dňa, keď došlo k porušeniu cenovej disciplíny. V prípade nezaplatenia pokuty do jedného roka cenový kontrolný orgán môže podať podnet na zrušenie živnostenského oprávnenia.
Pokuty sú príjmom štátneho rozpočtu.14)
Pokuty uložené za porušenie cenovej disciplíny, ako aj za bezdôvodné obohatenie získané porušením cenovej disciplíny sú splatné do 15 kalendárnych dní odo dňa nadobudnutia právoplatnosti rozhodnutia.
Ak proti rozhodnutiu cenového kontrolného orgánu účastník konania vyčerpal riadne opravné prostriedky, môže podať do 60 dní odo dňa právoplatnosti rozhodnutia návrh na jeho preskúmanie príslušnému súdu.18)
V konaní o porušení cenovej disciplíny v prvom stupni rozhodujú ministerstvo, okresné úrady, iný orgán štátnej správy, správy finančnej kontroly a Slovenská obchodná inšpekcia.
Ak v konaní o porušení cenovej disciplíny v prvom stupni rozhodujú okresné úrady, alebo správy finančnej kontroly, alebo Slovenská obchodná inšpekcia, je druhostupňovým odvolacím orgánom ministerstvo.
Proti rozhodnutiu v prvom stupni iného orgánu štátnej správy o porušení cenovej disciplíny možno podať opravný prostriedok na súd.
Pôsobnosť v oblasti cien vykonávajú ministerstvo, okresné úrady, iný orgán štátnej správy, správy finančnej kontroly a Slovenská obchodná inšpekcia.
vypracováva koncepciu cenovej politiky a predkladá návrh cenového moratória,
poveruje okresné úrady rozhodovaním vo veciach regulácie cien a výkonom cenovej kontroly,
usmerňuje činnosť okresných úradov v oblasti cien,
odborne riadi, metodicky usmerňuje a koordinuje cenovú kontrolu vykonávanú správami finančnej kontroly, Slovenskou obchodnou inšpekciou, okresnými úradmi.
Iný orgán štátnej správy vykonáva pôsobnosť v oblasti cien pri prirodzených monopoloch podľa odseku 2 písm. b) až h).
Pôsobnosť v oblasti cenovej kontroly vykonávajú okrem orgánov uvedených v odsekoch 2 až 4 aj správy finančnej kontroly v rozsahu ustanovenom ministerstvom. Slovenská obchodná inšpekcia je oprávnená vykonávať cenovú kontrolu v rozsahu ustanovenom osobitným predpisom.19)
Na vykonanie tohto zákona vydá ministerstvo všeobecne záväzné právne predpisy o podrobnostiach dohodovania cien, konania o porušení cenovej disciplíny, postupu pri regulácii cien, cenovej evidencii a kalkulácii a o podrobnostiach cenovej kontroly.
Napríklad zákon č. 600/1992 Zb. o cenných papieroch v znení neskorších predpisov, zákon Slovenskej národnej rady č. 194/1990 Zb. o lotériách a iných podobných hrách v znení neskorších predpisov, zákon č. 21/1992 Zb. o bankách v znení neskorších predpisov, zákon Slovenskej národnej rady č. 320/1992 Zb. o správnych poplatkoch v znení neskorších predpisov, zákon Slovenskej národnej rady č. 544/1990 Zb. o miestnych poplatkoch v znení neskorších predpisov, zákon Slovenskej národnej rady č. 71/1992 Zb. o súdnych poplatkoch v znení neskorších predpisov, zákon Slovenskej národnej rady č. 309/1992 Zb. o poplatkoch za uloženie odpadov, zákon Slovenskej národnej rady č. 311/1992 Zb. o poplatkoch za znečisťovanie ovzdušia, vyhláška Ministerstva spravodlivosti Slovenskej republiky č. 240/1990 Zb. o odmenách a náhradách advokátov za poskytovanie právnej pomoci, zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov, vyhláška Ministerstva spravodlivosti Slovenskej republiky č. 31/1993 Z. z. o odmenách a náhradách notárov v znení vyhlášky Ministerstva spravodlivosti Slovenskej republiky č. 209/1994 Z. z., vyhláška Ministerstva životného prostredia Slovenskej republiky č. 192/1993 Z. z. o spoločenskom ohodnotení vybraných častí prírody, nariadenie vlády Československej socialistickej republiky č. 35/1979 Zb. o odplatách vo vodnom hospodárstve v znení neskorších predpisov.
Napríklad zákon Slovenskej národnej rady č. 318/1992 Zb. o dani z dedičstva, dani z darovania a dani z prevodu a prechodu nehnuteľností v znení zákona Národnej rady Slovenskej republiky č. 87/1993 Z. z.
Napríklad zákon č. 195/2000 Z. z. o telekomunikáciách.
Zákon Národnej rady Slovenskej republiky č. 188/1994 Z. z. o ochrane hospodárskej súťaže.
Napríklad zákon Národnej rady Slovenskej republiky č. 258/1993 Z. z. o Železniciach Slovenskej republiky.
Zákon Národnej rady Slovenskej republiky č. 1/1993 Z. z. o Zbierke zákonov Slovenskej republiky v znení zákona č. 44/1998 Z. z.
§ 7 zákona Národnej rady Slovenskej republiky č. 188/1994 Z. z.
Zákon Slovenskej národnej rady č. 418/1991 Zb. o štátnej kontrole v znení neskorších predpisov.
§ 2 ods. 2 písm. b) zákona Slovenskej národnej rady č. 71/1986 Zb. o Slovenskej obchodnej inšpekcii v znení zákona Slovenskej národnej rady č. 417/1991 Zb.
§ 248 ods. 3 zákona č. 99/1963 Zb. Občianskeho súdneho poriadku v znení neskorších predpisov.
TRETIA ČASŤ OPATRENIA NA ZAMEDZENIE NEŽIADUCEHO CENOVÉHO VÝVOJA REGULÁCIA CIEN
§ 9 Časové usmerňovanie cien
§ 10 Cenové moratórium
§ 11 Rozhodovanie vo veciach regulovaných cien